หมดประจำเดือนประมาณวันที่11 มีเพศสัมพันธ์กับแฟนวันที่23 แบบไม่ได้ใส่ถุงยาง หลั่งนอก ทานยาคุมฉุกเฉินทันทีหลังจากมีเพศสัมพันธ์ มีโอกาสจะท้องมากขนาดไหนคะหลังจากวันที่มีเพศสัมพันธ์ก็มีอาการปวดหัวมึนหัว แน่นหน้าอก พะอืดพะอม และท้องอืดทุกครั้งที่ทานข้าวเลยค่ะ เป็นทุกวันเลยค่ะ อันนี้จากเพราะความเครียดใช่ไหมคะ
สวัสดีค่ะ การมีเพศสัมพันธ์โดยทำการหลั่งนอกยังมีโอกาสตั้งครรภ์ได้มากถึงประมาณ 20% จึงไม่ควรใช้วิธีดังกล่าวเพื่อทำการคุมกำเนิดการใช้ยาคุมฉุกเฉินตามไปหลังจากนั้น หากได้ใช้ภายใน 72 ชั่วโมงหลังมีเพศสัมพันธ์ จะช่วยลดโอกาสการตั้งครรภ์ลงไปได้ประมาณ 80-90%อาการอื่นๆดังกล่าวมา ไม่ใช่อาการที่จำเพาะเจาะจงต่อการตั้งครรภ์ค่ะ ควรสังเกตรอบเดือนครั้งถัดไปหรือสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพอีกครั้งในครั้งต่อไปหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน